આ ફિલ્મમાં જોનના અપોઝિટમાં મૌની રોય જોવા મળશે એમ કહેવામાં આવી રહ્યું છે. સોર્સીસ અનુસાર ટીવી સેન્સેશન મૌની અને ‘રો'ની ટીમ વચ્ચે એડ્વાન્સ તબક્કાની વાતચીત થઈ રહી છે.આગામી ફિલ્મ ‘રો'માં ‘પરમાણુ'નો એક્ટર આઠ અલગ-અલગ લુક્સમાં જોવા મળશે. જેકી શ્રોફ પણ મહત્વના રોલમાં છે.મૌની અક્ષય કુમારના અપોઝિટમાં ‘ગોલ્ડ'માં જોવા મળશે તો સાથે જ તે આલિયા ભટ્ટ અને રણબીર કપૂરની સાથે ‘બ્રહ્માસ્ત્ર'માં પણ મહત્વનો રોલ પ્લે કરી રહી છે. એટલું જ નહીં તે સલમાન ખાનના પ્રોડક્શન્સની એક ફિલ્મમાં પણ જોવા મળશે એમ પણ કહેવામાં આવ્યું હતું. જોકે, હજી એ બાબતે કોઈ કન્ફર્મેશન મળ્યું નથી.